Α.Ο. Ανατολής

Ο **Αθλητικός Όμιλος Ανατολής** είναι ελληνικός αθλητικός σύλλογος που εδρεύει στην Ανατολή Ιωαννίνων. Επίσημο έτος ίδρυσης του είναι το 1960 και επίσημα χρώματά του το μπλε και το άσπρο.Έδρα του αποτελεί το Αθλητικό Κέντρο Ανατολής «Ιωάννης Σουμουντζιόγλου».

## Ιστορία

### Ίδρυση
Ο Α.Ο. Ανατολής ιδρύθηκε το 1960 και εντάχθηκε στα πρωταθλήματα της ΕΠΣ Ηπείρου, με αριθμό μητρώου (Α.Μ.) της Ε.Π.Ο. 851.

### 1960-1968: Τα πρώτα χρόνια
Τα δυο πρώτα χρόνια ο Α.Ο. Ανατολής συμμετέχει στην Γ΄ Ερασιτεχνική. Την δεύτερη χρονιά καταφέρνει να κερδίσει την άνοδο στην Β΄ Ερασιτεχνική. Τα επόμενα 6 χρόνια συμμετέχει στην Β΄ Ερασιτεχνική. Το 1967-68 καταφέρνει να κερδίσει την άνοδο στην Α΄ Ερασιτεχνική για πρώτη φορά στην ιστορία του.

### 1968-1974: Τα πρώτα χρόνια στην Α΄ Ερασιτεχνική
Με την άνοδο στην Α΄ Ερασιτεχνική ο Α.Ο. Ανατολής αρχίζει να πρωταγωνιστεί στην κατηγορία και να διεκδικεί το πρωτάθλημα. Την περίοδο 1969-70 κατέκτησε την δεύτερη θέση πίσω από τον Φοίνικα Λευκάδας στο πρωτάθλημα και έπαιξε στον προκριματικό γύρο του ειδικού ερασιτεχνικού πρωταθλήματος για την άνοδο στην Β΄ Εθνική. Συμμετείχε στον 9ο όμιλο μαζί με τον πρωταθλητή Φοίνικα Λευκάδας, τον Ολυμπιακό Κεφαλλονιάς και τον Όλυμπο Κέρκυρας. Δεν κατάφερε να προκριθεί στην τελική φάση. Την επόμενη περίοδο (1970-71) τερμάτισε ξανά δεύτερη. Αυτή την φορά πίσω από τον Π.Α.Σ. Πρέβεζα. Συμμετείχε στο ειδικό ερασιτεχνικό πρωτάθλημα. Αυτήν την φορά  τοποθετήθηκε στον τρίτο όμιλο με τον Π.Α.Σ. Πρέβεζα και τον Όλυμπο Κέρκυρας. Δεν κατάφερε ξανά να προκριθεί στην τελική φάση για την άνοδο στην Β΄ Εθνική. Την περίοδο 1973-74 κατέκτησε την πρώτη θέση στον βόρειο όμιλο της Α ερασιτεχνικής και συμμετείχε στο ειδικό ερασιτεχνικό πρωτάθλημα για την άνοδο στην Β΄ Εθνική. Συμμετείχε στον 5ο όμιλο. Κατέκτησε την τρίτη θέση και έτσι δεν κατάφερε να κερδίσει την άνοδο στην Β΄ Εθνική.

### 1974-1982: Πορεία στο τοπικό
Ο Α.Ο. Ανατολής συνεχίζει να συμμετέχει στον βόρειο όμιλο της Α΄ Ερασιτεχνική. Κάποιες φορές πρωταγωνιστεί και κάποιες φορές τερματίζει σε πιο χαμηλές θέσεις. Τις περιόδους 1979-80 και 1980-81 κατάφερε να κερδίσει τα πρώτα δυο κύπελλα ΕΠΣ Ηπείρου. Την πρώτη φορά κέρδισε τον Αμβρακικό Βόνιτσας και την δεύτερη φορά τον Αχιλλέα Νεοχωρίου. Την περίοδο 1981-82 τερμάτισε στην δεύτερη θέση πίσω από τον Ατρόμητο και κατάφερε να ανέβει στις εθνικές κατηγορίες για πρώτη φορά στην ιστορία του.

### 1982-1993: Στις εθνικές κατηγορίες
Την περίοδο 1982-83 συμμετείχε στον τρίτο όμιλο του εθνικού ερασιτεχνικού πρωταθλήματος. Τερμάτισε στην 10η θέση και παρέμεινε στην κατηγορία. Την ίδια χρονιά κατακτά για ακόμα μια φορά το κύπελλο ΕΠΣ Ηπείρου νικώντας στον τελικό την Θύελλα Ελεούσας. Την περίοδο 1983-84 είναι πάλι στον τρίτο όμιλο. Τερμάτισε στην 16η θέση και υποβιβάστηκε στα τοπικά. Τα δυο επόμενα χρόνια συμμετείχε στα τοπικά. Την πρώτη περίοδο τερμάτισε στην δεύτερη θέση, πίσω από την πρωταθλήτρια Προοδευτική Περάματος, ενώ την δεύτερη (1985-86) κατακτά το πρωτάθλημα και ανεβαίνει ξανά στο εθνικό ερασιτεχνικό πρωτάθλημα. Την περίοδο 1986-87 συμμετείχε στον τρίτο όμιλο. Τερμάτισε στην 17η θέση και υποβιβάστηκε ξανά στα τοπικά.Τα τρία επόμενα χρόνια συμμετέχει στην Α΄ Ερασιτεχνική και επιστρέφει στις εθνικές κατηγορίες. Την περίοδο 1990-91 συμμετέχει στον 9ο όμιλο της Δ΄ Εθνικής τερματίζοντας στην 12η θέση. Το 1991-92 συμμετείχε στον 7ο όμιλο και τερμάτισε στην 10η θέση. Την περίοδο 1992-93, στον 7ο όμιλο, τερμάτισε στην 17η θέση και υποβιβάστηκε ξανά στα τοπικά.

### 1993-2002: Στο τοπικό ξανά
Μετά τον υποβιβασμό ο Α.Ο. Ανατολής συνέχισε να συμμετέχει στην Α΄ Ερασιτεχνική τερματίζοντας σε χαμηλότερες θέσεις. Την περίοδο 1996-97 κατέκτησε το κύπελλο ΕΠΣ Ηπείρου, μετά από 14 χρόνια. Στον τελικό κέρδισε την Πασσαρώνα Ροδοτοπίου. Την περίοδο 1998-99 θα κάνει το νταμπλ αφού κατέκτησε πρωτάθλημα και κύπελλο ΕΠΣ Ηπείρου. Σαν πρωταθλητής συμμετείχε στο ειδικό ερασιτεχνικό πρωτάθλημα για την άνοδο στην Δ΄ Εθνική. Συμμετείχε στον 8ο όμιλο αλλά δεν κατάφερε να κερδίσει την άνοδο. Στον όμιλο χρειάστηκε επιπλέον αγώνας μπαράζ για την πρώτη θέση. Την περίοδο 1999-00 ο Α.Ο. Ανατολής έφθασε κοντά σε ένα ακόμα νταμπλ.Κατέκτησε το πρωτάθλημα αλλά έχασε στον τελικό κυπέλλου ΕΠΣ Ηπείρου από την Πασσαρώνα Ροδοτοπίου. Σαν πρωταθλήτρια συμμετείχε στο ειδικό ερασιτεχνικό πρωτάθλημα. Συμμετείχε στον 8ο όμιλο και τερμάτισε στην τρίτη θέση ενώ την άνοδο κέρδιζαν οι δυο πρώτες του ομίλου. Την περίοδο 2001-02 κέρδισε το πρωτάθλημα της ΕΠΣ Ηπείρου και ανέβηκε στην Δ΄ Εθνική.

### 2002-2010: Στην Δ΄ Εθνική
Τα επόμενα 8 χρόνια ο Α.Ο. Ανατολής συμμετείχε στην Δ΄ Εθνική. Το 2002-03, στον 5ο όμιλο, τερμάτισε στην τρίτη θέση. Την περίοδο 2003-04 τερμάτισε στην 10η θέση. Το 2004-05 τερμάτισε στην 6η θέση. Την ίδια χρονιά έχασε στον τελικό κυπέλλου ΕΠΣ Ηπείρου από την ΑΕ Γιάννενα. Την περίοδο 2005-06 τερμάτισε στην 9η θέση. Την περίοδο 2006-07 τερμάτισε στην 7η θέση. Παράλληλα, έχασε το κύπελλο ΕΠΣ Ηπείρου από τον Σταυραετό Συρράκου. Την περίοδο 2007-08 έφθασε πολύ κοντά στην άνοδο στην Γ΄ Εθνική. Ισοβάθμησε με τον Εθνικό Φιλιππιάδας στην πρώτη θέση αλλά ο δεύτερος βγήκε πρωταθλητής. Την ίδια περίοδο κατέκτησε ξανά το κύπελλο. Το 2008-09 τερμάτισε στην 6η θέση. Την περίοδο 2009-10 τερμάτισε στην 15η θέση και υποβιβάστηκε στα τοπικά.

### 2010-σήμερα
Τα επόμενα χρόνια ο Α.Ο. Ανατολής συμμετέχει στα τοπικά πρωταθλήματα. Το 2013 κατέκτησε ακόμα ένα κύπελλο ΕΠΣ Ηπείρου. Το 2014 έφθασε κοντά να κάνει το πρώτο τρεμπλ αλλά έχασε στον τελικό κυπέλλου από την Πίνδο Κόνιτσας. Στην αρχή της σεζόν κατέκτησε το πρώτο σούπερ καπ της ένωσης νικώντας τον Α.Ο. Βελισσαρίου.Την ίδια χρονιά κατέκτησε και το πρωτάθλημα. Συμμετείχε στο ειδικό ερασιτεχνικό πρωτάθλημα χωρίς να καταφέρει να ανέβει στην Γ΄ Εθνική. Στην αρχή της περιόδου 2014-15 κατέκτησε το σούπερ καπ ξανά. Το 2016 κατέκτησε ακόμα μια φορά το κύπελλο νικώντας την Κ-20 του ΠΑΣ Γιάννινα, αλλά και το σούπερ καπ απέναντι στον Α.Ο. Βελισσαρίου. Στο φινάλε της περιόδου έχασε το πρωτάθλημα από την Δόξα Κρανούλας,ισοβαθμώντας στην κορυφή. Το 2018 φτάνει ξανά κοντά στο πρωτάθλημα αλλά τερματίζει για ακόμα μια φορά στην δεύτερη θέση. Το 2019 τελικά κατάφερε να κατακτήσει το πρωτάθλημα και να κερδίσει την άνοδο ξανά στις εθνικές κατηγορίες. Την περίοδο 2019-20 συμμετείχε στην Γ΄ Εθνική αλλά στην ουσία στην τέταρτη κατηγορία εξαιτίας της αναδιάρθρωσης που πραγματοποιήθηκε.Το πρωτάθλημα δεν ολοκληρώθηκε εξαιτίας της πανδημίας του COVID-19. Η ΕΠΟ επικύρωσε τις βαθμολογίες όπως ήταν πριν την διακοπή. Η Ανατολή τερμάτισε στην 8η θέση με 30 βαθμούς και παρέμεινε στην κατηγορία. Παράλληλα, αναδείχτηκε κυπελλούχος από την ΕΠΣ Ηπείρου μετά από κλήρωση που έγινε.

Παρά την παραμονή της ομάδας στην Γ΄ Εθνική, τελικά δήλωσε συμμετοχή στην Α΄ Ερασιτεχνική για οικονομικούς λόγους.

## Τίτλοι
* **Α´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (7): 1974, 1986, 1999, 2000, 2002, 2014, 2019
* **Β´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (1): 1968
* **Γ´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (1): 1962
* **Κύπελλο [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Κυπελλούχος (8): 1980, 1981, 1983, 1997, 1999, 2008, 2013, 2016
* **Σούπερ Καπ [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Κυπελλούχος (3): 2013, 2014, 2016

## Διαδρομή σε εθνικές κατηγορίες

## Έμβλημα

Αρχείο:AOAnatolisioaold.jpg|παλιότερο σήμα
Αρχείο:AOAnatolisioa.jpg|σύγχρονο σήμα


## Εγκαταστάσεις
Ο Α.Ο. Ανατολής διαθέτει αρκετά καλές εγκαταστάσεις. Διαθέτει ένα μεγάλο γήπεδο με χόρτο με μια κερκίδα 650 ατόμων, με ηλεκτροφωτισμό και δημοσιογραφικά θεωρεία.Στις εγκαταστάσεις υπάρχει ακόμα ένα μικρό γήπεδο με χορτάρι και ένα γήπεδο με πλαστικό τελευταίας γενιάς. Επίσης διαθέτει αποδυτήρια και άλλους χώρους αποθήκευσης.

## Ακαδημίες
Σημαντικό κομμάτι του συλλόγου αποτελούν οι ακαδημίες του. Συμμετέχει κάθε χρόνο στα πρωταθλήματα που διοργανώνει η ΕΠΣ Ηπείρου. Σημαντική είναι και η συνεργασία με την ΑΕΚ, αφού από το 2014 ο Α.Ο. Ανατολής συμμετέχει στο δίκτυο ακαδημιών της.

## Σημαντικοί ποδοσφαιριστές
*Χρήστος Μπούρμπος

## Τμήμα ποδοσφαίρου γυναικών
Από το 2016 ξεκίνησε τμήμα γυναικών σε επίπεδο ακαδημιών. Αν και αρχικά ήταν να συμμετάσχει Γ΄ Εθνική 2017-18,τελικά κάτι τέτοιο δεν έγινε.Το τμήμα όμως συνέχισε τις δραστηριότητες του με φιλικούς αγώνες.

Την σεζόν 2018-19 η Ανατολή συμμετέχει για πρώτη φορά σε πρωτάθλημα, στην Γ΄ Εθνική γυναικών. Το νεανικό σύνολο της Ανατολής τερμάτισε στην 7η θέση με 6 βαθμούς, συλλέγοντας περισσότερο εμπειρίες από την πρώτη της συμμετοχή στην κατηγορία. Παράλληλα συμμετείχε στο κύπελλο Ελλάδος που γίνεται στην κατηγορία κορασίδων. Αποκλείστηκε την πρώτη αγωνιστική από τις Νέες Τρικάλων αφού έχασε εκτός έδρας με 4-1.

Την σεζόν 2019-20 συμμετείχε ξανά στην Γ΄ Εθνική γυναικών. Για την πρώτη αγωνιστική του κυπέλλου Ελλάδος η Ανατολή αντιμετώπισε τον Άρη σε διπλούς αγώνες.Ο πρώτος αγώνας έγινε στις 8 Μαρτίου 2020 στο ΔΑΚ Τριανδρίας και βρήκε νικητή τον Άρη με 3-1.Οι διοργανώσεις διακόπηκαν εξαιτίας της πανδημίας του COVID-19. Στο πρωτάθλημα, 2 αγωνιστικές πριν το φινάλε, η Ανατολή ήταν στην τρίτη θέση με 11 βαθμούς.

Το καλοκαίρι του 2020 το τμήμα ανεξαρτητοποιήθηκε και άλλαξε όνομα. Το νέο όνομα είναι Απειρωτάν Ανατολής. Παρά την ανεξαρτητοποίηση,υπάρχει συνεργασία των δυο πλευρών.

## Πορεία σε εθνικές κατηγορίες (γυναίκες)

## Πηγές


## Εξωτερικοί σύνδεσμοι

* Επίσημη ιστοσελίδα
* Επίσημη ιστοσελίδα (ακαδημίες)
* Επίσημη ιστοσελίδα (γυναίκες) 
* ΕΠΣ Ηπείρου

Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις αθλητικών συλλόγων το 1960
Κατηγορία:Ποδοσφαιρικές ομάδες Ελλάδας
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1960